CELEX: 32021D1036
Language: sk
Date: 2021-06-22 00:00:00
Title: Vykonávacie rozhodnutie Komisie (EÚ) 2021/1036 z 22. júna 2021, ktorým sa mení vykonávacie rozhodnutie (EÚ) 2018/1113, pokiaľ ide o držiteľa povolenia na umiestnenie na trh výrobkov, ktoré sú vyrobené z geneticky modifikovanej cukrovej repy H7-1, a jeho zástupcu v Únii [oznámené pod číslom C(2021) 4325] (Text s významom pre EHP) (Iba holandské a nemecké znenie je autentické)

25.6.2021   
               
               
                  SK
               
               
                  Úradný vestník Európskej únie
               
               
                  L 226/34
               
            
         VYKONÁVACIE ROZHODNUTIE KOMISIE (EÚ) 2021/1036
         z 22. júna 2021,
         ktorým sa mení vykonávacie rozhodnutie (EÚ) 2018/1113, pokiaľ ide o držiteľa povolenia na umiestnenie na trh výrobkov, ktoré sú vyrobené z geneticky modifikovanej cukrovej repy H7-1, a jeho zástupcu v Únii
         
            
               [oznámené pod číslom C(2021) 4325]
            
         
         (Text s významom pre EHP)
         (Iba holandské a nemecké znenie je autentické)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1829/2003 z 22. septembra 2003 o geneticky modifikovaných potravinách a krmivách (1), a najmä na jeho článok 9 ods. 2 a článok 21 ods. 2,
         keďže:
         
                     (1)
                  
                  
                     Spoločnosť Bayer Agriculture BVBA so sídlom v Belgicku je v Únii v zmysle vykonávacieho rozhodnutia Komisie (EÚ) 2018/1113 (2) zástupcom spoločnosti Monsanto Company, ktorá má sídlo v Spojených štátoch amerických, pokiaľ ide o povolenie umiestňovať na trh výrobky, ktoré sú vyrobené z geneticky modifikovanej cukrovej repy H7-1. Spoločnosť KWS SAAT SE so sídlom v Nemecku je držiteľom povolenia pre geneticky modifikovanú cukrovú repu H7-1, povolenú uvedeným vykonávacím rozhodnutím.
                  
               
                     (2)
                  
                  
                     Listom z 28. júla 2020 spoločnosť Bayer Agriculture BVBA informovala Komisiu, že od 1. augusta 2020 mení svoju právnu formu a takisto svoj názov na Bayer Agriculture BV.
                  
               
                     (3)
                  
                  
                     Listom z 28. júla 2020 spoločnosť Bayer Agriculture BVBA informovala Komisiu o tom, že spoločnosť Monsanto Company mení od 1. augusta 2020 svoju právnu formu a takisto svoj názov na Bayer CropScience LP.
                  
               
                     (4)
                  
                  
                     Požadované zmeny sú výhradne administratívnej povahy, a preto nevyžadujú nové posúdenie príslušných výrobkov.
                  
               
                     (5)
                  
                  
                     Listom z 10. augusta 2020 Komisia informovala spoločnosť KWS SAAT SE o požadovaných zmenách. Listom z 9. decembra 2020 spoločnosť KWS SAAT SE informovala Komisiu, že súhlasí s navrhovanými zmenami.
                  
               
                     (6)
                  
                  
                     Vykonávacie rozhodnutie (EÚ) 2018/1113 by sa preto malo zodpovedajúcim spôsobom zmeniť.
                  
               
                     (7)
                  
                  
                     Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO ROZHODNUTIE:
         
            Článok 1
            Zmeny vykonávacieho rozhodnutia (EÚ) 2018/1113
            Vykonávacie rozhodnutie (EÚ) 2018/1113 sa mení takto:
            
                        1.
                     
                     
                        V článku 6 ods. 1 sa písmeno b) nahrádza takto:
                        
                                    „b)
                                 
                                 
                                    Spoločnosť Bayer CropScience LP, ktorú v Únii zastupuje spoločnosť Bayer Agriculture BV.“
                                 
                              
                  
                        2.
                     
                     
                        V článku 8 sa písmeno b) nahrádza takto:
                        
                                    „b)
                                 
                                 
                                    Spoločnosť Bayer CropScience LP, 800 N, Lindbergh Boulevard, St. Louis, Missouri 63167, Spojené štáty americké, ktorú v Únii zastupuje spoločnosť Bayer Agriculture BV, Scheldelaan 460, 2040 Antwerp, Belgicko.“
                                 
                              
                  
                        3.
                     
                     
                        V prílohe sa písmeno a) nahrádza takto:
                        
                                    „a)
                                 
                                 
                                    Žiadatelia a držitelia povolenia:
                                    Názov: KWS SAAT SE
                                    Adresa: Grimsehlstraße 31, 37574 Einbeck, Nemecko
                                    a
                                    Názov: Bayer CropScience LP
                                    Adresa: 800 N, Lindbergh Boulevard, St. Louis, Missouri 63167, Spojené štáty americké
                                    v Únii zastúpená spoločnosťou Bayer Agriculture BV, Scheldelaan 460, 2040 Antwerp, Belgicko.“
                                 
                              
                  
         
            Článok 2
            Adresáti
            Toto rozhodnutie je určené týmto spoločnostiam:
            
                        a)
                     
                     
                        KWS SAAT SE, Grimsehlstraße 31, 37574 Einbeck, Nemecko;
                     
                  
                        b)
                     
                     
                        Bayer CropScience LP, 800 N, Lindbergh Boulevard, St. Louis, Missouri 63167, Spojené štáty americké, ktorú v Únii zastupuje spoločnosť Bayer Agriculture BV, Scheldelaan 460, 2040 Antwerp, Belgicko.
                     
                  
         
            V Bruseli 22. júna 2021
            
               
                  Za Komisiu
               
               Stella KYRIAKIDES
               
                  členka Komisie
               
            
         
         
            (1)  (Ú. v. EÚ L 268, 18.10.2003, s. 1).
         
            (2)  Vykonávacie rozhodnutie Komisie (EÚ) 2018/1113 z 3. augusta 2018, ktorým sa v zmysle nariadenia Európskeho parlamentu a Rady (ES) č. 1829/2003 obnovuje povolenie umiestňovať na trh potraviny a krmivá, ktoré sú vyrobené z geneticky modifikovanej cukrovej repy H7-1 (KM-ØØØH71-4) (Ú. v. EÚ L 203, 10.8.2018, s. 32).